בשנת 2017 שיחקה במחזה "ציד המכשפות" של תיאטרון הקאמרי.
בשנת 2018 השתתפה בסרט "בית בגליל". באותה שנה כיכבה במחזה "אל נקמות" בתיאטרון הקאמרי לצידם של אלון דהן, הלנה ירלובה ואנסטסיה פיין, והשתתפה בסדרת הרשת "תעשה לי סאב" לצד טום באום וקווין רובין. עוד באותה שנה שבה לשתף פעולה עם אבי נשר ושיחקה בתפקיד הראשי בסרטו "סיפור אחר", לצד נתן גושן. כמו כן, שיחקה בתפקיד הראשי בסרטה של קרן בן רפאל "אין בתולות בקריות". על תפקיד זה זכתה בפרס השחקנית הטובה ביותר בסרט זר במסגרת פסטיבל הסרטים טרייבקה. את הפרס העניק לה השחקן ריי ליוטה.
בשנת 2019 השתתפה בסרט "שאיפה לחיים", עם גדי יגיל ושלמה בראבא. באותה שנה, החלה לשחק בסדרה "גיבור אמיתי", המשודרת ב-yes. בנוסף שיחקה בסדרה "אבא משתדל", המשודרת ב-כאן 11, לצידו של טל פרידמן.
בשנת 2020 החלה לשחק במחזה "מחוברים לחיים" בתיאטרון הקאמרי מאת אלי ביז'אווי ובבימויו של אלון אופיר, שמבוסס על הסרט הצרפתי משנת 2011. באותה שנה גם השתתפה בצילומי הסדרה על מלחמת יום כיפור "שעת נעילה" בכאן 11. בשנה זו הצטלמה לסרטו החדש של אבי נשר "תמונת הניצחון", אשר יצא לאקרנים במהלך שנת 2021. כמו כן גילמה באותה השנה תפקיד משני בסדרה "מנגן ושר". בנוסף לכך, החלה להשתתף במחזמר "הסוף" בתיאטרון "צוותא".
בשנת 2021 החלה לשחק בתפקיד נינה במחזה "השחף" מאת צ'כוב בתיאטרון גשר, בבימויו של יאיר שרמן.
חיים אישיים.
ב-2017 יצאה מהארון כלסבית, וחשפה את הזוגיות שלה עם השחקנית מורן רוזנבלט. ב-2018 הן נפרדו לאחר 3 שנים של זוגיות.
משנת 2020 היא נמצאת בזוגיות עם השחקנית כרמל בין.
מתגוררת בתל אביב.
ניו אמסטרדם (גיאנה)
ניו אמסטרדם (באנגלית: New Amsterdam, בהולנדית: Nieuw Amsterdam) היא אחת הערים הגדולות ביותר בגיאנה, בירת מחוז מזרח ברביצה קורנטין. העיר שוכנת במרחק של 100 ק"מ מדרום מזרח לבירת המדינה ג'ורג'טאון, על הגדה המזרחית של נהר ברביצה, 6.5 ק"מ במעלה הזרם מהשפך שלו לאוקיינוס האטלנטי, ומדרום לנהר קנג'.
היסטוריה.
שורשיה של ניו אמסטרדם מתחילים בשנות השלושים והארבעים של המאה ה-18, בכפר שצמח לצדו של מבצר נסאו שניצב 90 ק"מ במעלה נהר ברביצה. לפני פרוץ מרד עבדים ב-1763, היו בניו אמסטרדם בית משפט, מחסן, אכסניה, פונדק, שני נפחים, מאפייה, כנסייה לותרנית, וכמה בתי מגורים ומבנים אחרים. העיר נבנתה ב-1740 על ידי ההולנדים ונקראה בתחילה פורט סינט אנדריס (Fort Sint Andries). בשנת 1790 היא הייתה למקום מושב הממשלה הקולוניאלית ההולנדית. ב-1803 היא נכבשה על ידי הבריטים.
העיירה הקטנה הייתה חלוצה בחקיקתם של כמה תקנות: היא חוקקה חוקי תברואה, על פיהם לא הותרה בניתם של בתי שימוש ליד הרחובות, תעלות הניקוז היו מכוסות ועשבים נוכשו. כמו כן הוטל פיקוח על המחירים בבית המלון הראשון של העיר.
ב-1763 התחולל בעיר מרד עבדים שבמהלכו הוצתו בתי העיר ונשרפו עד היסוד. המבנה היחידי ששרד הייתה הכנסייה הלותרנית שהייתה בנויה מלבנים. במשך השנים הבאות נבנתה העיר מחדש אך היא כבר פסקה מלהיות מרכז המושבה. בעלי המטעים החלו לחפש אדמות פוריות יותר במורד הנהר ובכך הפכה העיר להיות מבודדת יותר. בתחילה תכננו השלטונות ההולנדים לבנות בעיר מבני ממשלה חשובים, אך בסופו של דבר הבינו שעדיפה תוכנית להעתקת העיר למיקומה הנוכחי. ב-1790 החלו להיבנות המבנים החדשים במיקום החדש.
ב-1831 איבדה ניו אמסטרדם את מעמדה כבירת המושבה ההולנדית, כאשר אוחדו שתי מושבות ומוזגו למושבה גיאנה הבריטית.
העיר של היום קטנה יחסית. היא מכילה שלושה רחובות ראשיים אשר אותם חוצים כתריסר רחובות צדדיים.
גליווין
Fly Like An Eagle
התנגדות בלתי אלימה
התנגדות בלתי-אלימה (יכולה להיקרא גם פעולה בלתי-אלימה) היא כינוי למגוון פרקטיקות המשמשות פעילים ברחבי העולם לשם השגת מטרות שונות. למשל שינוי חברתי, פוליטי או כלכלי מעמיק. הפרקטיקות יכולות להיות קשורות או שאינן קשורות לנושא עליו הן מבקשות להשפיע, להתבצע באופן חוקי או בלתי-חוקי, כל-עוד נשמר הכלל של אי-אלימות, דהינו הימנעות מפגיעה ברכוש או בנפש.
בין דרכי ההתנגדות הלא-אלימה, ניתן למנות: לוחמת מידע, צעדות, משמרות, הפצת עלונים (ראה: סאמיזדאט), סאטיאגרהא, אמנות מחאה, מוזיקת מחאה ושירה, חינוך והעלאת מודעות, שדלנות והקמת קבוצות אינטרס, התנגדות לתשלום מס, מרי אזרחי, חרם צרכנים או סנקציות, מאבק משפטי או דיפלומטי, סירוב לקבלת פרס או הוקרה, ושביתות כלליות.
לאורך ההיסטוריה קמו מנהיגים ומובילי דעה רבים אשר פעלו או תמכו בהתנגדות בלתי-אלימה. ביניהם: מהטמה גנדי, מרטין לותר קינג, נלסון מנדלה, טנזין גיאטסו (הוא הדלאי לאמה), לב טולסטוי, אליס פול, רוזה פארקס, אנדריי סחרוב, לך ואלנסה, ג'ין שארפ הנרי דייוויד תורו, ורבים נוספים.
בין התנועות הבולטות במאה ה-21, ניתן למנות את תנועת פמן, המרד בהכחדה, חיי שחורים חשובים, שביתת בתי הספר למען האקלים ועוד.
בין המהפכות שבמהלכן נעשה שימוש נרחב בהתנגדות בלתי-אלימה מן העשורים האחרונים, ניתן למנות את התפרקות ברית המועצות, מהפכת הוורדים, המהפכה בתוניסיה (2011), מהפכת הקטיפה, אירועי כיכר טיין-אן-מן (1989), המחאות בהונג קונג (2014), המהפכה במצרים (2011), המהפכה הכתומה, מהפכת הארזים, ובישראל - תוכנית ההתנתקות, מחאת הקוטג', המחאה החברתית בישראל 2011 והמחאה כנגד השחיתות השלטונית בישראל (2020).
התנגדות מול אי-ציות אזרחי.
נפוץ בלבול בין המונח "התנגדות לא-אלימה" לבין "אי-ציות אזרחי בלתי-אלים". פרופ' ברל לאנג (Berel Lang) מציע שלושה מאפיינים ל"אי-ציות אזרחי בלתי אלים":
"התנגדות בלתי-אלימה" יכולה להתקיים גם ללא עמידה באף אחד מן הקריטריונים הנ"ל, ועל-כן יש להפריד בין שני המונחים.
בנוסף, התנגדות לא-אלימה מיוחסת לרוב לניסיון לשינוי מעמיק ושורשי בנושא בו היא עוסקת (מהפכה), ואילו אי-ציות אזרחי יהווה אסטרטגיה לשינוי חוק או קובץ חוקים מצומצם יחסית (רפורמה נקודתית).
לכן, ניתן לכלול אי-ציות אזרחי בלתי-אלים כאסטרטגיה של התנגדות בלתי-אלימה.
יעילותה של התנגדות בלתי אלימה.
במחקר שנפרש על פני עשרות שנים, חקרה פרופ' מאוניברסיטת הרווארד, יחד עם חוקרים נוספים, את ההצלחה של התנגדות אלימה ושל התנגדות בלתי אלימה ברחבי העולם. המחקר פורסם בספר "Why Civil Resistance Works" ("מדוע התנגדות אזרחית עובדת") והקיף יותר מ-320 אירועי התנגדות ומחאה אלימים ולא אלימים, שהתרחשו משנת 1900 ועד 2006.
הממצא המובהק הראשון של החוקרים היה כי שיעור הסיכויים להצלחת המחאה, כלומר - שינוי השלטון, גבוה הרבה יותר כאשר המחאה אינה אלימה. ב-53% מהמחאות השלוות שהתנהלו ללא אלימות הוחלף השלטון בהצלחה לעומת 26% מהמקרים של מחאות אלימות ומזוינות. בראיון ל-BBC הסבירה צ'נוות' כי הסיבה העיקרית להצלחתן של מחאות אזרחיות לא אלימות היא היכולת שלהן לסחוף מספר רב יותר של אנשים מהציבור הרחב.
ממצא בולט נוסף במחקר הוא "כלל 3.5%". לפי המחקר, כל המחאות שהצליחו לגייס אליהן תמיכה אזרחית שהקיפה יותר מ-3.5% של האוכלוסייה, הצליחו להביא להפלת השלטון.
האיים היוניים (מחוז)
מחוז האיים היוניים (ביוונית: Περιφέρεια Ιονίων Νήσων) הוא אחד משלושה עשר המחוזות של יוון, השוכן באיים היוניים שבים היוני.
המחוז מתחלק לחמש יחידות אזוריות: קורפו, איתקה, קפלוניה, לפקדה וזקינתוס.
המחוז המודרני אינו כולל את שני האיים היוניים הדרומיים ביותר, קיתירה ואנטיקיתרה, הממוקמים מדרום לפלופונסוס, ומשתייכים מינהלתית למחוז אטיקה.
צ'ספיק (וירג'יניה)
צ'ספיק (באנגלית: Chesapeake) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר הוא 222,209 תושבים. צ'ספיק כלולה במטרופולין אזור "האמפטון רודס" בדרום מזרח המדינה.
צ'ספיק הוקמה ב-1919 ונקראה "צפון נורפוק", והוכרזה כעיר עצמאית תחת השם צ'ספיק בשנת 1963.
Far Cry 4
Far Cry 4 (בתרגום חופשי: זעקה רחוקה 4) הוא משחק מחשב מסוגת יריות בגוף ראשון, ובסוגת משחקי עולם הפתוח. המשחק פותח ברובו על ידי אולפני יוביסופט מונטריאול. המשחק יצא לפלטפורמות המחשב האישי, PlayStation 3, Xbox 360, Xbox One ו-PlayStation 4 ב-18 בנובמבר 2014, וביפן יצא ב-22 בינואר 2015.
עלילת המשחק.
גיבור המשחק אג'יי גאלה מגיע למדינה בדיונית בהימלאיה הנקראת "קיראט" (Kyrat), על מנת לפזר בה את כד האפר של אמו, אישווארי (Ishwari), אשר מתה וביקשה להיקבר לצד ביתה, לאקשמנה (Lakshmana). החיילים של שליט קיראט, פגאן מין (הנבל העיקרי במשחק), מגיעים ומתחילים לירות באוטובוס שבו היה אג'יי. פגאן, שכועס על חייליו על שירו על האוטובוס, לוקח את הגיבור לאחוזה של פול דה פלור והם סועדים שם יחדיו.
הגיבור יוצא מן המבנה ופוגש אותו אדם בשם סבאל (Sabal), שבא להציל אותו ואומר שהוא מכיר את אביו, מוהאן. הגיבור בורח מהאזור ומצטרף לקבוצה העונה לשם "שביל הזהב" (Golden Path) אשר נלחמת בפגאן הרשע ובעוזריו. הקבוצה מונה את פול הרמון (Poul "De Plour" Harmon) - פסיכופת המענה אנשים, נור (Noore) - מנהיגה של זירת קרב בה אנשים וחיות נלחמים עד המוות, ויומא (Yuma) - מנהלת בית סוהר בהרי ההימלאיה שבו מוציאים להורג את השבויים בעזרת סמים.
בהמשך המשחק השחקן מחסל את עוזריו של פגאן ונלחם במלחמת האזרחים של קיראט.
ניופורט ניוז
ניופורט ניוז (באנגלית: Newport News) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר מתגוררים 180,719 תושבים. ניופורט ניוז כלולה במטרופולין "המפטון רודס" בדרום מזרח המדינה.
ספנדיוס